Diari Oficial de la Generalitat Valenciana


Sumari del DOGV 6069, del 31-07-2009 (2009/9001)

RESOLUCIÓ de 22 de juliol de 2009, de la Direcció General d'universitat i Estudis Superiors, per la quals'establix el calendari de les proves d'accés a les ensenyances superiors d'Art Dramàtic, Dansa i Música.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6069

Data del DOGV
:   31-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9001


Data del document
:   22-07-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * educació artística
    * música
    * espectacles
    * examen
    * legislació escolar
    * accés a l'educació

RESOLUCIÓ de 22 de juliol de 2009, de la Direcció General d'universitat i Estudis Superiors, per la quals'establix el calendari de les proves d'accés a les ensenyances superiors d'Art Dramàtic, Dansa i Música. [2009/9001]  
La Resolució de 20 de maig de 2005, del director general d'Ensenyament, per la qual es regula la realització i avaluació de les proves d'accés als estudis superiors d'Art Dramàtic, Dansa i Música de l'alumnat que no disposa del títol de Batxillerat o equivalent, establix el termini d'inscripció per a concórrer a les proves, els centres en què han de realitzar-se i els continguts sobre els quals versaran els distints exercicis de què consten estes.  
Així mateix, l'esmentada resolució preveu el procediment i els requisits que han de complir els aspirants per a sol·licitar l'exempció de la prova de valencià.  
Per això, en virtut de les competències que em conferix el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
El calendari de les proves d'accés a les ensenyances superiors d'Art Dramàtic, Dansa i Música, per al curs 2009/2010, serà el següent:  
1. Termini d'inscripció:  
De l'1 al 7 de setembre de 2009.  
2. Prova especifica de les distintes especialitats per a alumnes amb requisits acadèmics:  
Del 15 al 23 de setembre de 2009.  
3. Prova extraordinària per a alumnes sense requisits acadèmics:  
3.1. Prova humanística: la realització de tots els exercicis de què consta la prova humanística s'efectuarà els dies 10 i 11 de setembre, amb l'horari següent:  
Dia 10 de setembre de 2009  
09.00 - 10.30 hores: Castellà: Llengua i  
Literatura  
11.00 - 12.30 hores: Història  
Dia 11 de setembre de 2009  
09.00 - 10.30 hores: Idioma estranger  
11.00- 12.30 hores: Filosofia  
62.60-97.04 hores: Valencià: Llengua i   
Literatura  
Les sol·licituds d'exempció de la prova de valencià seran resoltes i comunicades abans de les 14 hores del dia 9 de setembre. Els alumnes i les alumnes que no figuren en la relació hauran de realitzar la prova, independentment que les seues reclamacions o al·legacions estiguen en tràmit.  
Tota la documentació necessària per a sol·licitar l'exempció de la prova de valencià haurà de presentar-se en el moment de la inscripció. En cas contrari, no podrà ser tinguda en compte. Els conservatoris superiors de Música i Dansa i l'Escola Superior d'Art Dramàtic enviaran el dia 4 de setembre, improrrogablement, la documentació de les sol·licituds d'exempció de la prova de valencià a la Direcció General d'Ordenació i Centres Docents, Servici d'Ensenyaments en Valencià, per mitjà d'un servici de missatgeria.  
3.2. Prova teoricopràctica:  
Dia 14 de setembre de 2009 a les 10:00.  
3.3. Prova específica:   
Del 15 al 23 de setembre de 2009.  
4. Valoració del títol professional de Música i de Dansa en l'accés a les ensenyances superiors.  
En aplicació del que establixen la disposició addicional segona del Reial Decret 1577/2006, de 22 de desembre (BOE de 20.01.2007), la disposició addicional primera del Reial Decret 85/2007, de 26 de gener (BOE de 13.02.2007), de 22 de desembre (BOE de 20.01.2007), i els decrets 158/2007 i 156/2007, pels quals es fixen els aspectes bàsics del currículum de les ensenyances professionals de Música i Dansa, regulades per la Llei Orgànica d'Educació 2/2006, de 3 de maig, la nota mitjana de l'expedient dels estudis professionals constituirà el 50% de la nota de la prova en el cas dels alumnes que opten a esta i estiguen en possessió del títol professional de Música o Dansa.  
València, 22 de julio de 2009.- El director general d'Universitat i Estudis Superiors: Jesús Marí Farinós.